कांग्रेस (Congress) से इस्तीफा देने के बाद ज्योतिरादित्य सिंधिया (Jyotiraditya Scindia) भारतीय जनता पार्टी (BJP) में शामिल हो सकते हैं. सिंधिया जब गृहमंत्री अमित शाह (Amit Shah) के साथ प्रधानमंत्री नरेंद्र मोदी (Narendra Modi) से मिलने पहुंचे, उसके बाद से उनके बीजेपी में शामिल होने की अटकलें शुरू हो गईं. सिंधिया प्रधानमंत्री से मिलने के लिए अमित शाह की गाड़ी से गए और उसी में वापस लौटे. पीएम से मिलने के बाद कांग्रेस अध्यक्ष सोनिया गांधी को लिखा उनका इस्तीफा भी सामने आया, सिंधिया ने खुद टि्वट कर अपने इस्तीफे की जानकारी दी है.

इस्तीफे मे 9 मार्च की तारीख थी. सिंधिया ने इस इस्तीफे में कहा है कि वे जनसेवा के लिए राजनीति में आए हैं और बीते कुछ समय से कांग्रेस में रहते हुए ऐसा नहीं कर पा रहे थे. सिंधिया के इस्तीफे के बाद उनके खेमे के 20 कांग्रेस विधायकों ने भी इस्तीफे दे दिए हैं.

इस बीच सपा और बसपा के एक-एक विधायक ने मध्य प्रदेश के पूर्व मुख्यमंत्री शिवराज सिंह चौहान से उनके घर जाकर मुलाकात की. खबर है कि वे दोनों भी बीजेपी में शामिल हो सकते हैं. सिंधिया के कांग्रेस छोड़ने के बाद उनके समर्थक माने जाने वाले विधायकों ने राज्यपाल के पास इस्तीफा भेज दिया है. कहा जा रहा है कि सिंधिया बीजेपी में शामिल हो सकते हैं. सूत्रों के मुताबिक, ज्योतिरादित्य सिंधिया को बीजेपी राज्यसभा भेज सकती है और इस तरह उन्हें संसद सत्र के बाद कैबिनेट विस्तार कर मोदी सरकार में शामिल किया जा सकता है.

इसे भी पढ़े-मध्यप्रदेश कांग्रेस में कलह, मंत्रियों ने सौंपे इस्तीफे, दोबारा केबिनेट गठन करने के संकेत

सिंधिया के इस्तीफे से कांग्रेस में हलचल है. लोकसभा में नेता विपक्ष अधीर रंजन चौधरी ने कहा कि अब मध्य प्रदेश में हमारी सरकार नहीं बच पाएगी. हालांकि, एमपी कांग्रेस के वरिष्ठ नेता कांतिलाल भूरिया को अब भी कांग्रेस सरकार बचने का भरोसा है. सिंधिया के इस्तीफे के बीच कांतिलाल ने भोपाल में मुख्यमंत्री कमलनाथ से मुलाकात की. मुलाकात के भूरिया ने भरोसा जताया कि कांग्रेस सरकार मजबूत है और यह चलती रहेगी.

19 Congress MLAs including six state ministers from Madhya Pradesh who are in a Bengaluru resort have tendered their resignation from the assembly after Jyotiraditya Scindia resigned from the party. https://t.co/pHiIM3uJtm pic.twitter.com/hHM0uKS8vQ

— ANI (@ANI) March 10, 2020